«ЛОЙИҲА»

ХАЛҚ ДЕПУТАТЛАРИ ФАРҒОНА ВИЛОЯТ

КЕНГАШИНИНГ

ҚАРОРИ

**“Фарғона вилояти фаҳрий фуқароси” унвонини**

 **таъсис этиш тўғрисида**

Фуқароларнинг Фарғона вилояти аҳолиси ва маъмурияти олдидаги сиёсат, фан, маданият, спорт, ёшларни тарбиялаш, ижтимоий-иқтисодий соҳаларни ривожлантиришда юксак хизматларини, шунингдек Фарғона вилоятини ривожлантириш, шаҳарнинг фаровонлиги ва гуллаб-яшнашини таъминлашга йўналтирилган бошқа хизматларини тан олиш ва рағбатлантириш мақсадида халқ депутатлари Фарғона вилоят Кенгаши,

**Қ А Р О Р Қ И Л А Д И**

1. Халқ депутатлари Фарғона вилоят Кенгаши доимий комиссияларининг таклифларига мувофиқ “Фарғона вилояти фаҳрий фуқароси” унвони таъсис этилсин.

2.Қўйидагилар:

“Фарғона вилояти фаҳрий фуқароси” унвони тўғрисидаги Низом
1-иловага мувофиқ;

“Фарғона вилояти фаҳрий фуқароси” кўкрак нишонини, ёрлиғини ва гувоҳномасининг тавсифлари 2,3 ва 4-иловаларга мувофиқ тасдиқлансин.

3.“Фарғона вилояти фаҳрий фуқароси” унвони бериладиган фуқароларга кўкрак нишонини, ёрлиғини ва гувоҳномасини тайёрлаш билан боғлиқ ҳаражатлар Фарғона вилоят бюджетидан ташқари маблағлар ҳисобидан қопланиши инобатга олинсин.

4. Ушбу қарорнинг ижроси назорат қилиш халқ депутатлари Фарғона вилоят Кенгашининг Ижтимоий-маданий ривожланиш масалалари бўйича доимий комиссияси зиммасига юклансин.

**Халқ депутатлари**

**Фарғона вилоят Кенгаши раиси Ш.Ғаниев**

Халқ депутатлари Фарғона

вилоят Кенгашининг

2018 йил « » июндаги

-сон қарорига

 1-илова

**Фарғона вилояти фаҳрий фуқароси тўғрисидаги**

**НИЗОМ**

**1.боб. Умумий қоидалар**

1. Ушбу Низом “Фарғона вилояти фаҳрий фуқароси” унвонини бериш тартибини ва мақомини белгилайди.

2. “Фарғона вилояти фаҳрий фуқароси” унвони (кейинги ўринларда-Фаҳрий фуқаро унвони) фуқароларнинг шаҳар аҳолисини олдидаги сиёсат, фан, маданият, спорт, ёшларни тарбиялаш, ижтимоий-иқтисодий соҳаларни ривожлантиришда юксак хизматларини, шунингдек Фарғона вилоятини ривожлантириш, шаҳарнинг фаровонлиги ва гуллаб-яшнашини таъминлашга йўналтирилган бошқа хизматларини тан олиш ва рағбатлантириш мақсадида таъсис этилмоқда.

3. Фаҳрий фуқаро унвони Фарғона вилоят ҳокими томонидан Ўзбекистон Республикаси фуқароларига, фуқаролиги йўқ аппарати ходимларига, шахсларга ва чет эл фуқароларига берилади.

4. Фаҳрий фуқаро унвони Фарғона вилоят ҳокимлиги марказий аппарати ходимларига, вилоятнинг туман (шаҳар) ҳокимларига, халқ депутатлари Фарғона вилоят, туман (шаҳар) Кенгаши депутатларига ҳамда давлат органлари ва ташкилотларининг раҳбарларига берилиши мумкин эмас.

5. Фаҳрий фуқаро унвони халқ депутатлари Фарғона вилоят Кенгаши қарори билан тасдиқланган тавсифларга асосан ёрлиғи, нишони ва гувоҳномаси топширилади.

**II.боб. Фаҳрий фуқаро унвонининг берилиши асослари ва тартиби**

6. Шахсга Фаҳрий фуқаро унвони берилишида қуйидагилар асос бўлиб хизмат қилади:

1) Фарғона вилоятининг ривожланиши ва гуллаб-яшнашига йўналтирилган кўп йиллик самарали хайрия фаолияти;

2) Фарғона вилояти аҳолисини фаровонлиги йўлида мардонанвор ҳаракатларни содир этиши;

3) Фарғона вилоятининг маданияти, спорти, фани ва санъатини ривожлантиришга қўшган ҳиссаси;

4) Фарғона вилоятини ижтимоий-иқтисодий ривожлантиришга қўшган ҳиссаси;

5) давлат, сиёсат соҳасидаги, ижтимоий соҳадаги ёки бошқа соҳалардаги фваолияти Фарғона вилояти учун юксак самаралар берган хизматлари учун.

Фавқулодда ҳолатларда Фаҳрий фуқаро унвони бошқа сабабларга кўра ҳам берилиши мумкин.

7. Фаҳрий фуқаро унвонини бериш ҳақидаги таклифларни Фарғона вилоятининг ҳокими ўз ташаббусига кўра ёки туман (шаҳар) ҳокимларининг таклимфларига кўра, халқ депутатлари Кенгаши депутатлари, шунингдек ташкилотлар, жамоат бирлашмалари ва алоҳида фуқаролар томонидан киритилиши мумкин.

8. Фаҳрий фуқаро унвонини бериш ҳақидаги таклифда номзоднинг биографик маълумотлари ва унинг муайян ютуқлари ва хизматларининг таърифи келтирилиши керак.

Таклифга иш жойи ва турар-жойидан тавсифнома, номзоднинг касбий фаолияти ва бошқа турдаги фаолияти ҳақидаги асосий маълумотнома (объективка), мукофотлари (мавжуд бўлса) илова қилинади.

Фаҳрий фуқаро унвони берилиши ҳақидаги таклифни киритувчи шахснинг истагига кўра, бошқа ҳужжатлар ва маълумотлар ҳам сўраб олиниши мумкин.

9. Фаҳрий фуқаро унвони берилиши ҳақидаги таклиф вилоят ҳокимлигига индивидувал тартибда киритилади ва ҳар бир номзод бўйича вилоят ҳокими томонидан алоҳида кўриб чиқилади.

10. Фаҳрий фуқаро унвони берилиши ҳақидаги таклиф ўз номзодини кўрсатаётган шахслардан келиб тушган ҳолларда, кўриб чиқилмайди.

11. Такрорий мурожаат қилинган номзод бўйича вилоят ҳокимлиги томонидан аввал салбий қарор қабул қилинган такрорий таклифлар, киритилаётган таклифлар бўйича ҳолатлар ва асослар ўзганган тақдирдагини кўриб чиқилиши мумкин.

12. Фаҳрий фуқаро унвони вафот этган шахсга берилмайди.

13. Фаҳрий фуқаро берилиши ҳақидаги таклиф вилоят ҳокимлиги йиғилишида Фаҳрий фуқаро унвони берилиши ҳақидаги таклиф келиб тушгандан сўнг бир ой муддатда кўриб чиқилади.

14. Вилоят ҳокимлигининг Фаҳрий фуқаро унвони берилиши масаласи кўриб чиқиладиган йиғилишидан аввал Фарғона вилоят оммавий ахборот воситаларида тегишли ахборот чоп этилади.

15. Фаҳрий фуқаро унвони берилиши ҳақидаги қарор вилоят ҳокими томонидан қабул қилинади.

16. Фаҳрий фуқаро унвони берилиши ҳақидаги масаланинг кўриб чиқилиши ва қарор қабул қилиниши ушбу унвонга номзод бўлган шахснинг иштирокисиз амалга оширилади.

**III. боб. Фаҳрий фуқаро унвонидан махрум этиш ва тиклаш учун асослар**

17. Фаҳрий фуқаро унвони берилган шахс ундан вилоят ҳокимлигининг қарори билан қуйидаги ҳолатларда маҳрум қилинади:

Фаҳрий фуқаронинг жиноят содир этишда айибдор деб тан олинган суднинг хукми қонуний кучга кирганда;

Фаҳрий фуқаро унвонини олишда сохталаштирилган ҳужжатларни тақдим этиш ҳолатлари аниқланганда;

Фаҳрий фуқаро кучли ижтимоий шов-шувга сабаб бўлган салбий хатти-ҳаракатларни содир қилганда, фаҳрий фуқаро унвони бериш ҳақидаги таклифни киритган мансабдор шахснинг тақдимотига кўра;

18. Ушбу Низомнинг 17-бандида кўзда тутилган асослар бўйича Фаҳрий фуқаро унвонидан махрум қилинган шахсга нисбатан такроран фаҳрий фуқаро унвонини бериш ҳақидаги таклиф киритилиши мумкин эмас.

19. Ноқонуний махкум қилинган ва суд қарорига кўра тўлиқ оқланган шахсларнинг Фаҳрий фуқаро унвонига бўлган ҳуқуқлари тикланади.

**IV.боб. Фарғона вилоятининг Фаҳрий фуқароларини ҳуқуқ ва мажбуриятлари.**

20. Фарғона вилоятининг Фаҳрий фуқаролари уз номига боғлиқ ҳолда кўрсатилган унвондан оммавий тарзда фойдаланиши мумкин.

21. Фарғона вилоятининг Фаҳрий фуқароси қуйидаги ҳуқуқларга эгадирлар:

Фарғона вилояти давлат ҳокимияти органлари ва ташкилотлари ҳамда ўзини ўзи бошқариш органларининг мансабдор шахслари томонидан эркин қабул қилиниши;

Бир йилда бир маротаба бепул вилоят ҳудудида жойлашган сиҳатгохларда дам олиш;

Фарғона вилояти давлат ҳокимияти органлари ва ташкилотлари ҳамда ўзини ўзи бошқариш органларидан вилоятнинг фойдасига йўналтирилган фаолияти амалга ошириш учун зарур бўлган ахборотни олиш, агар ушбу ахборот давлат, хизмат сири ёки қонун билан ҳимояланадиган сир ҳисобланмаса.

22. Фаҳрий фуқаро унвонининг берилиши бошқа қўшимча ҳуқуқ ва имтиёзларни берилмайди.

23. Фаҳрий фуқаро ёрлиғи, нишони ва гувоҳномасининг тайёрланиши вилоят ҳокимлиги томонидан амалга оширилади.

Фаҳрий фуқаро унвонинг берилиши билан боғлиқ бўлган харажатларнинг қопланиши бюджетдан ташқари маблағлар ҳисобидан амалга оширилади.

**V.боб. “Фарғона вилояти Фаҳрий фуқароси” ёрлиғи, нишони ва гувоҳномасининг топшириш тартиби.**

24. “Фарғона вилояти Фаҳрий фуқароси” ёрлиғи ва гувоҳномаси Фарғона вилояти ҳокими томонидан имзоланади.

25. “Фарғона вилояти Фаҳрий фуқароси” ёрлиғи, нишони ва гувоҳномаси Фаҳрий фуқаро унвонига сазовор бўлган шахсга Фарғона вилояти ҳокими томонидан тантанали равишда халқ депутатлари вилоят Кенгаши депутатлари, оммавий ахборот воситалари ва жамоатчилик вакиллари иштирокида топширилади.

26. “Фарғона вилояти Фаҳрий фуқароси” номлари вилоятининг Фаҳрий фуқаролари китобига храналогик тартибда киритилади.

“Фарғона вилояти Фаҳрий фуқароси” китобини расмийлаштириш ва тегишли тартибда сақлаш вилоят ҳокимлигининг Ташкилий назорат гуруҳи томонидан амалга оширилади.

27. Фарғона вилояти Фаҳрий фуқаролари халқ депутатлари вилоят Кенгаши ёки вилоят ҳокими томонидан давлат байрамлари ва хотира саналари ва бошқа муҳим воқеалар билан боғлиқ тадбирларга таклиф қилинади.

28. Вилоят ҳокимининг қарорига кўра:

Фарғона вилояти Фаҳрий фуқароси истеқомат қилган уйда эсдалик лавҳаси ўрнатилиши мумкин.

Фарғона вилояти Фаҳрий фуқаросининг исми-шарифи қонунчиликда назарда тутилган тартибда, бошқача тарзда абадийлаштирилиши мумкин.

Халқ депутатлари Фарғона

вилоят Кенгашининг

2018 йил « » июндаги

-сон қарорига

 2-илова

«**Фарғона вилояти фаҳрий фуқароси» кўкрак нишонининг**

**ТАСНИФИ**

«Фарғона вилояти фаҳрий фуқароси» кўкрак нишони мисли қотишмадан тайёрланади, диаметри 34 миллиметрга тенг бўлган доира шаклида ясалади.

Кўкрак нишонининг юз томони юқори қисмида чиқаётган қуёш нурлари фонида Фарғона вилоятининг рамзи тасвирланган.

Айланаси бўйлаб ҳаво ранг зарли ҳошияси бор ҳаво ранг камарга «FARG’ONA VILOYATI FAXRIY FUQAROSI» сўзлари битилган. Ёзув зарҳланган, ҳарфларнинг баландлиги 2,3 миллиметр.

Кўкрак нишонининг орқа томонида марказида беш қатор қилиб «FARG’ONA VILOYATINING RIVOJIGA QO’SHGAN MUNOSIB HISSASI UCHUN» ёзуви жойлаштирилган, ҳарфларнинг баландлиги 2 миллиметр.

Кўкрак нишонининг қалинлиги – 2,3 миллиметр.

Тасвирлар ва ҳарфлар бўртиб чиққан.

Кўкрак нишонининг олд ва орқа томони четлари деворча билан ҳошияланган.

Кўкрак нишони қулоқча ва халқа ёрдамида тўғри тўрт бурчакли колодка билан бирлаштирилган. Колодканинг кенглиги – 26 миллиметр, баландлиги – 17 миллиметр.

Колодка кенглиги 22 миллиметр бўлган шойи тасма билан ўралган. Марказида бўйламаслиги кенглиги 8 миллиметр бўлган оқ тасма, ёнларида кенглиги 7 миллиметр бўлган яшил тасмалар билан ўралган.

Колодканининг орқа томонида кўкрак нишонини кийимга қадаш учун тўгнагич шаклидаги мослама бўлади.

Халқ депутатлари Фарғона

вилоят Кенгашининг

2018 йил « » июндаги

-сон қарорига

 3-илова

«**Фарғона вилояти фаҳрий фуқароси» ёрлиғининг**

**ТАВСИФИ**

“Фарғона вилояти фаҳрий фуқароси” ёрлиғи офсет усулида
А4 форматли оқ қоғозда беш ҳил рангдан: матн учун – қора ранг; расмлар тасвири учун – яшил, кўк, қизил ранглар, фон учун – оч қизғиш рангдан фойдаланган ҳолда чоп этилади.

 Қоғизнинг чап қисмида четдан 10 мм қолдириб, кенглиги 32мм бўлган тасма жойлаштирилади, унда Ўзбекистон Республикасининг Давлат байроғи тасвирланган. Тасманинг юқори қисмида диаметри 30 мм бўлган Давлат герби жойлаштирилган, қуйи қисмида эса – иккита бирлаштирилган квадратдан ҳосил бўлган саккиз қиррали юлдуз, юлдузнинг марказида эса муҳр қўйиш учун диаметри 25 мм бўлган оқ доира тасвирланган.

 Қоғознинг қолган қисмида юқоридан лотин ёзувидаги давлат тилида «FARG’ONA VILOYATI FAXRIY FUQAROSI» сўзлари битилган. Ёрлиқда иккта лотинча ҳарф «FV» дан ташкил топган тартиб рақами ва олтихонали рақам келтирилади. Матн оч қизғин рангда гулдор растрда ёзилади. Ёрлиқ қуйидагиларндан фойдаланилган олти баровар ҳимояга эга:

 ёзишнинг икки ҳил усули – офсет ва юқори усул;

 ёруғлик ёрдамида нусха кўчиришни қийинлаштириш учун оч рангли бўёқлар;

гулдор растр;

 турли ҳил рангдан растлар тўридан фойдаланилган ҳолда турли рангларни ҳосил қилиш;

 махсус қоғоз; ўзгарувчан рақамли тартиб номери.

Халқ депутатлари Фарғона

вилоят Кенгашининг

2018 йил « » июндаги

- сон қарорига

 4-илова

«**Фарғона вилояти фахрий фуқароси» гувоҳномасининг**

**ТАВСИФИ**

“Фарғона вилояти фахрий фуқароси” гувоҳномаси 240 тўм.кв зичликдаги офсет қоғозида тайёрланган 160х110 миллиметр ўлчамли китобча шаклида тайёрланади.

Гувоҳноманинг юза томоии (биричи ва тўртинчи бетлар) плёнка билан преслаган, фои тўқ кўк рангда.

Гувоҳомаинг биринчи бети қалинлиги 7.5 миллиметр бўлган тўқ кўк рангли рамка била безатилган, ички бурчаклари юмолоқланган.

Гувоҳноманинг устки қисмидан қуйига (биринчи бети)
35 миллиметрга, марказидан 3.5 миллиметрли интервал билан икки қаторли матн жойлаштирилган: биринчи қатор “TOSHKENT SHAHAR FAXRIY FUQAROSI” (шрифт “Times new roman Bolt” 17) 6 миллиметр қуйида – “GUVOHNOMASI” ёзуви (катта ҳарфларда, шрифт “Times new roman Bolt”, кегль 17) ёзувлар зарҳал рангда бажарилган.

Гувоҳноманиг ички чисми (иккинчи ва учинчи бетлари) оч ҳаво рангда битилган ва офсет усулида босилагн.

Гувоҳома ички қисмининг чап томонида (иккинчи бет) марказида “Фарғона вилоятининг фахрий фуқароси” кўкрак нишонининг асл шаклидаги рангли тасвири келтирилга.

 Гувоҳноманиг ички чисми ўнг томоида (учинчи бет) юқори четидан
8 миллиметр қуйида, марказда “GUVOHNOMA” ёзуви келтирилган (ката ҳарфларда, шрифт “Times new roman Bolt”, кегль 10), “№” белгиси ва гувоҳномаиг тартиб рақамини кўрсатиш учун 15 миллиметр узуликдаги чизиқ.

“GUVOHNOMA” ёзувидан 11 миллиметр қуйида 8 миллиметрли интерваллар билан учта чизиқ жойлашган бўлиб, улар мукофотланаётлан шахснинг фамилияси, исми ва отасиниг исмини ёзиш учун мўлжаллаган.

Қуйи чизиқдан 6 миллиметр масофада марказда 2 миллиметрли интервалли уч қатор матн жойлашган.

Биринчи қаторда “Xalq deputatlari Farg’ona viloyati Kengashining” ёзуви келтирилган (шрифт “Times new roman Bolt”, кегль 10)